|  |
| --- |
| **Správa o účasti verejnosti na tvorbe právneho predpisu****Scenár 2: Verejnosť sa zúčastňuje na diskusii o tvorbe právneho predpisu** |
| **Fáza procesu** | **Subfáza** | **Kontrolná otázka** | **Á** | **N** |
| **1. Príprava tvorby právneho predpisu** | 1.1 Identifikácia cieľa | Bol zadefinovaný cieľ účasti verejnosti na tvorbe právneho predpisu? | ☒ | ☐ |
| 1.2 Identifikácia problému a alternatív | Bola vykonaná identifikácia problému a alternatív riešení? | ☒ | ☐ |
| 1.3 Identifikácia zainteresovaných skupín a jednotlivcov | Bola vykonaná identifikácia zainteresovaných skupín a jednotlivcov? | ☒ | ☐ |
| **2. Informovanie verejnosti o tvorbe právneho predpisu** | 2.1 Rozsah informácií | Boli verejnosti poskytnuté informácie o probléme, ktorý má predmetný právny predpis riešiť? | ☒ | ☐ |
| Boli verejnosti poskytnuté informácie o cieli účasti verejnosti na tvorbe právneho predpisu spolu s časovým rámcom jeho tvorby? | ☒ | ☐ |
| Boli verejnosti poskytnuté informácie o plánovanom procese tvorby právneho predpisu? | ☒ | ☐ |
| 2.2 Kontinuita informovania | Boli verejnosti poskytnuté relevantné informácie pred začatím tvorby právneho predpisu? | ☒ | ☐ |
| Boli verejnosti poskytnuté relevantné informácie počas tvorby právneho predpisu? | ☒ | ☐ |
| Boli verejnosti poskytnuté relevantné informácie aj po ukončení tvorby právneho predpisu? | ☒ | ☐ |
| 2.3 Kvalita a včasnosť informácií | Boli relevantné informácie o tvorbe právneho predpisu verejnosti poskytnuté včas? | ☒ | ☐ |
| Boli relevantné informácie o tvorbe právneho predpisu a o samotnom právnom predpise poskytnuté vo vyhovujúcej technickej kvalite? | ☒ | ☐ |
| 2.4 Adresnosť informácií | Boli zvolené komunikačné kanály dostatočné vzhľadom na prenos relevantných informácií o  právnom predpise smerom k verejnosti?  | ☒ | ☐ |
| **3. Účasť verejnosti na tvorbe právneho predpisu** | 3.1 Zapojení aktéri | Predstavujú zapojení aktéri reprezentatívnu vzorku zainteresovaných skupín a jednotlivcov? | ☒ | ☐ |
| 3.2 Spätná väzba | Bola zapojeným aktérom odoslaná spätná väzba ako bolo s ich návrhom naložené?  | ☒ | ☐ |
| 3.3 Zapracovanie návrhov zapojených aktérov | Boli návrhy zo strany zapojených aktérov zapracované do návrhu právneho predpisu? \*) | ☒ | ☒ |
| 3.4 Naplnenie cieľov a očakávaní | Boli splnené ciele a očakávania od účasti verejnosti na tvorbe právneho predpisu na strane predkladateľa právneho predpisu? | ☒ | ☐ |
| 3.5 Výstup procesu tvorby právneho predpisu | Bolo zapojeným aktérom umožnené pripomienkovať správu o účasti verejnosti na tvorbe právneho predpisu? | ☐ | ☒ |
| **4. Vyhodnotenie procesu tvorby právneho predpisu** | 4.1 Hodnotenie procesu | Bolo vykonané hodnotenie procesu tvorby právneho predpisu? | ☒ | ☐ |
| Bola zverejnená hodnotiaca správa procesu tvorby právneho predpisu? | ☐ | ☒ |
| Bol splnený cieľ účasti verejnosti na tvorbe právneho predpisu? | ☒ | ☐ |

\*) Návrhy zo strany zapojených aktérov boli čiastočne zapracované do návrhu právneho predpisu, niektoré návrhy však na základe rozhodnutia predkladateľa do návrhu zapracované neboli.

**Hodnotiaca správa procesu tvorby právneho predpisu (scenár 2)**

1. Zvolený scenár s odôvodnením, prečo bol vybratý:

*Pri príprave návrhu právneho predpisu bol zvolený scenár č. 2, nakoľko podľa názoru predkladateľa nepostačovalo len informovať verejnosť o procese tvorby právneho predpisu (napríklad ako pri transpozícii smerníc do právneho poriadku SR), ale bolo potrebné, aby verejnosť poukázala na problémy alebo nedostatky súčasne platnej právnej úpravy a navrhla nové riešenia alebo doplnenia súčasne platnej právnej úpravy, ktorou je zákon č. 142/2000 Z. z. o metrológii a o zmene a doplnení niektorých zákonov v znení neskorších predpisov.*

2. Cieľ účasti verejnosti na tvorbe právneho predpisu:

*Zapojiť verejnosť do diskusie o tvorbe právneho predpisu, zozbieranie názorov, podnetov a požiadaviek na novú právnu úpravu.*

3. Spôsob identifikácie problému a alternatív riešení:

 *Alternatívne riešenia neboli zvažované.*

4. Spôsob identifikácie zainteresovaných skupín a jednotlivcov:

*Predkladateľ pri príprave návrhu právneho predpisu oslovil najmä Slovenský metrologický ústav ako národnú metrologickú inštitúciu a Slovenskú legálnu metrológiu. Ďalej oslovil občianske a záujmové združenia, ako aj podnikateľskú sféru. Zároveň predkladateľ prostredníctvom svojho webového sídla, ako aj webového sídla Ministerstva hospodárstva Slovenskej republiky zverejnil informáciu o príprave návrhu právneho predpisu, v ktorej uviedol, že príprava návrhu právneho predpisu bude prebiehať formou pracovných stretnutí s jednotlivými subjektmi s cieľom zabezpečiť úzku súčinnosť a spoluprácu s odbornými a profesijnými organizáciami.*

5. Spôsob identifikácie záujmov a možných konfliktov zainteresovaných skupín a jednotlivcov:

*Identifikovanie záujmov a možných konfliktov zainteresovaných skupín prebiehalo počas konzultácií, a to priamo na osobných stretnutiach pri príprave návrhu právneho predpisu, ako aj zasielaním pripomienok a podnetov od jednotlivých zainteresovaných subjektov.*

6. Spôsob zapojenia zainteresovaných skupín a jednotlivcov do tvorby právneho predpisu:

*Zainteresované subjekty a jednotlivci sa do prípravy návrhu právneho predpisu zapojili prostredníctvom osobných stretnutí, na ktorých vyslovili svoje názory a požiadavky na návrh právneho predpisu, a zároveň sa zapojili formou pripomienkovania predbežného paragrafového znenia pripravovaného návrhu právneho predpisu.*

7. Zoznam zapojených aktérov:

*NAFTA, a.s.*

*Eustream, a.s.*

*Menert, s.r.o.*

*SPP - Distribúcia*

*Slovenská asociácia petrolejárskeho priemyslu a obchodu*

*Východoslovenská distribučná, a.s.*

*Stredoslovenská energetika - Distribúcia, a.s.*

*Západoslovenská energetika, a.s.*

*Potravinárska komora Slovenska*

*Únia váharov Slovenskej republiky*

*Zväz priemyselných výskumných a vývojových organizácií*

*Asociácia zamestnávateľských zväzov a združení Slovenskej republiky*

*Republiková únia zamestnávateľov Slovenskej republiky*

*Kalibračné združenie Slovenskej republiky*

*Slovenský metrologický ústav*

*Slovenská legálna metrológia, n. o.*

8. Spôsob naloženia s pripomienkami verejnosti:

*Predkladateľ sa dôsledne zaoberal všetkými pripomienkami a  návrhmi, ktoré boli predložené v rámci procesu tvorby právneho predpisu, ktoré vyhodnotil a čiastočne zapracoval. Niektoré návrhy a pripomienky sa predkladateľ rozhodol do návrhu právneho predpisu nezapracovať, o čom informoval dotknuté subjekty.*

9. Zhodnotenie participatívneho procesu predkladateľom:

*Predkladateľ hodnotí pozitívne aktívny prístup a ochotu zainteresovanej verejnosti pri príprave návrhu právneho predpisu, ktorá pripomienkovala návrh právneho predpisu, na základe čoho predkladateľ identifikoval problémové oblasti súčasne platnej právnej úpravy a zameral sa na ich riešenie. Napriek skutočnosti, že predkladateľ neakceptoval všetky pripomienky, ktoré žiadali zainteresované subjekty, vyzdvihuje ich neoceniteľnú pomoc a snahu pripraviť kvalitný a odborný právny predpis.*